# Etxekoak (telesaila)

Etxekoak Pausoka Entertainment ekoiztetxeak eta EiTBk ekoitzitako umorezko telesaila da. ETB 1en emititu zen euskaraz. Jabi Elortegik zuzendu zuen saioa, eta Xabier Zabaleta eta Kepa Errasti jardun zuten gidoilari. Telesaileko abesti nagusia, aldiz, Iker Laurobak egin zuen.
Koronabirusaren pandemia iritsi zenean grabatu eta emititu zuten. Saioa egiteko, langile guztiak beraien etxeetatik aritu ziren konfinamenduan.
Euskal Telebistak lau atal erosi zituen eta lehenengoa 2020ko apirilaren 8an estreinatu zen. Formatuak izandako datu onargarriak ikusita, beste lau atalekin luzatu zuten denboraldia (guztira 8, beraz). Lehenengo denboraldia asteazkenetan eman zuten, 22:30ean. Sasoi honetako azken lau atalek datu eskasak izan zituzten eta, ondorioz, bataz bestekoa %1,5ean geratu zen.
Hala ere, fikzioak bigarren denboraldia izan zuen. Honi Etxekoak udan izena jarri zioten eta beste 8 atalek osatu zuten. Hau igandetan eman zuten 22:30ean. 2020ko uztailaren 19an estreinatu zen eta 2020ko irailaren 6an bukatu. Sasoi honek aurrekoak baino audientzia datu hobeak lortu zituen arren, ez zen Euskal Telebistaren aurreko telesailen mailara iritsi.

# Sinopsia

Aitorrek (Mikel Losada) eta Nereak (Olatz Ganboa) 40 urte inguruko bikote bat osatzen dute. COVID-19 gaixotasun infekziosoak eragin duen pandemia dela-eta, etxean daude berrogeialdian bi seme-alaba txikiekin. Egunero, bideodeien bitartez, familia eta lagunekin elkarrizketak izaten ditu bikoteak.

# Aktoreak eta pertsonaiak

* Mikel Losada - Aitor
* Olatz Ganboa - Nerea
* Miren Arrieta - Izaro
* Joseba Usabiaga - Unai
* Miren Gaztañaga - Eider
* Miren Gojenola - Arantxa
* Mikel Laskurain - Iñaki
* Iker Galartza - Oier
* Ylenia Baglietto - Maria
* Kandido Uranga - Xanti
* Egoitz Sanchez - Gorka (2. denboraldia)
* Ramon Agirre - Joxean (2. denboraldia)

# Denboraldiak

| Denboraldia | Denboraldia | Atalak | Estreinaldia | Amaiera | Audientzia (bataz bestekoa) | Audientzia (bataz bestekoa) |
| Denboraldia | Denboraldia | Atalak | Estreinaldia | Amaiera | Ikusleak | Kuota |
| | Etxekoak | 8 | 2020ko apirilaren 8a | 2020ko maiatzaren 27a | ----- | %1,5 |
| | Etxekoak udan | 8 | 2020ko uztailaren 19a | 2020ko irailaren 6a | | %1,9 (%5,1) |
| Guztira | Guztira | 16 | 2020ko apirilaren 8a | 2020ko irailaren 6a | | %1,7 |

# Atalak eta audientziak
## Etxekoak (1. denboraldia)

| Atala | Izenburua | Emisio data | Audientzia | Audientzia |
| Atala | Izenburua | Emisio data | Ikusleak | Kuota (eusk.) |
| 1 | 1. atala | 2020ko apirilaren 8a | 22.000 ikusle | %2,5 |
| 2 | 2. atala | 2020ko apirilaren 15a | | %2,3 (%6,7) |
| 3 | 3. atala | 2020ko apirilaren 22a | | %1,8 (%5,4) |
| 4 | 4. atala | 2020ko apirilaren 29a | | %2,2 (%6,1) |
| 5 | 5. atala | 2020ko maiatzaren 6a | 6.000 ikusle | %0,8 (%2,8) |
| 6 | 6. atala | 2020ko maiatzaren 13a | | %1,1 (%3,5) |
| 7 | 7. atala | 2020ko maiatzaren 20a | | %0,4 (%1,5) |
| 8 | 8. atala | 2020ko maiatzaren 27a | | %0,9 (%2,5) |

## Etxekoak udan (2. denboraldia)

| Atala | Izenburua | Emisio data | Audientzia | Audientzia |
| Atala | Izenburua | Emisio data | Ikusleak | Kuota (eusk.) |
| 1 | 1. atala | 2020ko uztailaren 19a | | %1,9 (%5,8) |
| 2 | 2. atala | 2020ko uztailaren 26a | | %2,4 (%8,4) |
| 3 | 3. atala | 2020ko abuztuaren 2a | | %2,1 (%6,3) |
| 4 | 4. atala | 2020ko abuztuaren 9a | | %0,7 (%1,8) |
| 5 | 5. atala | 2020ko abuztuaren 16a | | %2,9 (%7,7) |
| 6 | 6. atala | 2020ko abuztuaren 23a | | %0,9 (%0,9) |
| 7 | 7. atala | 2020ko abuztuaren 30a | | %2,5 (%6,3) |
| 8 | 8. atala | 2020ko irailaren 6a | | %1,5 (%3,4) |

# Erreferentziak

* ↑ «"Etxekoak" konfinamenduaren inguruko komedia estreinatuko da gaur gauean ETB1en» EiTB.

# Kanpo estekak

* Orrialde ofiziala